పోర్చ్‌గీసు ప్రభుత్వంతో మైక్రోసాఫ్ట్ ఒప్పందం
పోర్టో సాల్వో| పుత్తా యర్రం రెడ్డి|
పోర్చ్‌గీసులో విద్యావాప్తికి అవసరమైన కంప్యూటర్ పరిజ్ఞానాన్ని అందించడంలో మైక్రోసాఫ్ట్, ఆ దేశ ప్రభుత్వం మధ్య ఒప్పందం కుదిరింది. ఈ ఒప్పందంపై మైక్రోసాఫ్ట్ సీఈఓ స్టీవ్ బాల్మర్, పోర్చుగీసు ప్రధాన మంత్రి జోస్ సోక్రేట్స్‌ల మధ్య శుక్రవారం తుది విడత చర్చలు జరిగాయి.
అదే సమయంలో ఒప్పంద పత్రాలపై ఇరువురు సంతకాలు చేశారు. ఈ ఒప్పందం ప్రకారం విద్యారంగంలో సాంకేతికతను పెంపొందించుకోనున్నారు. పోర్చగీసు ప్రభుత్వ సాయంతో మైక్రోసాఫ్ట్ సంస్థ 'ఈ-ఎస్కోలినాస్' కార్యక్రమాన్ని ఆరంభిస్తోంది. దీనికి మైక్రోసాఫ్ట్‌ మగెలాన్ లెర్నింగ్ సూట్ అని పేరు పెట్టారు.
ఇందుకు సంబంధించిన సాఫ్ట్‌వేర్‌ను తయారు చేశారు. వివిధ స్థాయిలలోని విద్యార్థులకు అందుబాటులోకి తెచ్చేందుకు పోర్టబుల్ కంప్యూటర్‌ను సిద్ధం చేశారు. ప్రపంచ వ్యాప్తంగా ఇంకా 5 బిలియన్ల మంది జనం ఈ సాంకేతికతను పొందాల్సి ఉందని మైక్రోసాఫ్ట్‌ సీఈఓ తెలిపారు.
సంబంధిత వార్తలు